**ที่ ส.มก. (น)** ๑๑๙/๒๕๕๙

๒๒ สิงหาคม ๒๕๕๙

**เรื่อง** ขอความร่วมมือเสนอชื่อนิสิตเก่าดีเด่นมหาวิทยาลัยเกษตรศาสตร์ ประจำปี พ.ศ. ๒๕๖๐

**เรียน** สมาชิก ส.มก. ทุกท่าน

**สิ่งที่ส่งมาด้วย** ระเบียบสมาคมนิสิตเก่ามหาวิทยาลัยเกษตรศาสตร์ ในพระบรมราชูปถัมภ์

ว่าด้วยนิสิตเก่าดีเด่น พ.ศ. ๒๕๕๙

 สมาคมนิสิตเก่ามหาวิทยาลัยเกษตรศาสตร์ ในพระบรมราชูปถัมภ์ ได้กำหนดการคัดเลือกนิสิตเก่าดีเด่นมหาวิทยาลัยเกษตรศาสตร์ ประจำปี พ.ศ. ๒๕๖๐ โดยมี ศ.ดร.สมเพียร เกษมทรัพย์ ให้เกียรติเป็นประธานคณะกรรมการฯ และกรรมการผู้ทรงคุณวุฒิอีก ๑๕ ท่าน

สมาคมฯ จึงใคร่ขอความร่วมมือในการเสนอชื่อนิสิตเก่ามหาวิทยาลัยเกษตรศาสตร์

ที่มีคุณสมบัติตามข้อกำหนด ที่อยู่ใน รุ่น ชมรม สมาคม หรือหน่วยงานของท่าน พร้อมทั้งส่งประวัติ และผลงานมายังสมาคมฯ **ได้ตั้งแต่บัดนี้เป็นต้นไป ปิดรับการเสนอชื่อในพุธที่ ๑๖ พฤศจิกายน ๒๕๕๙ เวลา ๑๗.๐๐ น. ทั้งนี้ สมาคมฯ จะไม่รับเอกสารเพิ่มเติมใดๆ หลังจากหมดเขตรับสมัคร**

 จึงเรียนมาเพื่อโปรดทราบ และดำเนินการ

ขอแสดงความนับถือ



(นายสกล มงคลธรรมากุล)

นายกสมาคมนิสิตเก่ามหาวิทยาลัยเกษตรศาสตร์

ในพระบรมราชูปถัมภ์

**ระเบียบสมาคมนิสิตเก่ามหาวิทยาลัยเกษตรศาสตร์ ในพระบรมราชูปถัมภ์**

**ว่าด้วยนิสิตเก่าดีเด่น พ.ศ. ๒๕๕๙**

 เพื่อเป็นการยกย่องและเชิดชูเกียรตินิสิตเก่า ซึ่งทำคุณประโยชน์แก่สังคมและเพื่อเป็นการเผยแพร่ชื่อเสียงและเกียรติคุณของมหาวิทยาลัยเกษตรศาสตร์ให้เป็นไปอย่างกว้างขวาง สมาคมนิสิตเก่ามหาวิทยาลัยเกษตรศาสตร์ ในพระบรมราชูปถัมภ์ จึงวางระเบียบไว้ดังต่อไปนี้

 ข้อ ๑ ระเบียบนี้เรียกว่า “ระเบียบสมาคมนิสิตเก่ามหาวิทยาลัยเกษตรศาสตร์ ในพระบรมราชูปถัมภ์ ว่าด้วยนิสิตเก่าดีเด่น พ.ศ. ๒๕๕๙”

 ข้อ ๒ ระเบียบนี้ให้ใช้บังคับตั้งแต่บัดนี้เป็นต้นไป

 ข้อ ๓ ให้ยกเลิกระเบียบสมาคมนิสิตเก่ามหาวิทยาลัยเกษตรศาสตร์ ในพระบรมราชูปถัมภ์

ว่าด้วยนิสิตเก่าดีเด่น พ.ศ. ๒๕๕๘

 บรรดาระเบียบ และประกาศอื่นใด ในส่วนที่กำหนดไว้แล้วในระเบียบนี้หรือซึ่งขัด หรือแย้งกับระเบียบนี้ ให้ใช้ระเบียบนี้แทน

 ข้อ ๔ ในระเบียบนี้

 ๔.๑ “นิสิตเก่า” หมายความว่า บุคคลที่เคยลงทะเบียนเรียน

ในมหาวิทยาลัยเกษตรศาสตร์เป็นเวลาไม่น้อยกว่า ๑ ภาคการศึกษาปกติ

 ๔.๒ “นิสิตเก่าดีเด่น” หมายความว่า นิสิตเก่าที่ได้รับการคัดเลือกจากคณะกรรมการ

ให้เป็นนิสิตเก่าดีเด่น

 ๔.๓ “คณะกรรมการ” หมายความว่า คณะกรรมการคัดเลือกนิสิตเก่าดีเด่นของสมาคมนิสิตเก่ามหาวิทยาลัยเกษตรศาสตร์ ในพระบรมราชูปถัมภ์

 ข้อ ๕ บุคคลที่อยู่ในหลักเกณฑ์ ที่จะได้รับการพิจารณาเป็นนิสิตเก่าดีเด่นประจำปี ได้แก่ ๕.๑ เป็นนิสิตเก่าของมหาวิทยาลัยเกษตรศาสตร์ และไม่เคยได้รับการคัดเลือก ให้เป็นนิสิตเก่าดีเด่นของสมาคมฯ มาก่อน

 ๕.๒ ต้องไม่เป็นกรรมการบริหารสมาคมฯ กรรมการคัดเลือก หรือกรรมการกลั่นกรอง ที่เกี่ยวข้องกับการพิจารณาคัดเลือกนิสิตเก่าดีเด่นของสมาคมฯ

 ๕.๓ เป็นผู้ที่มีความดีเด่น ตามหลักเกณฑ์การคัดเลือกนิสิตเก่าดีเด่นที่สมาคมฯ กำหนด

 ๕.๔ เป็นผู้มีเจตคติที่ดีต่อวิชาชีพ รักษาจรรยาบรรณแห่งวิชาชีพของตนเอง มีการแสดงออกเป็นแบบอย่างที่ดี ทำคุณประโยชน์ให้แก่องค์กรและวิชาชีพของตนเองตลอดจนสังคมโดยรวม

 ๕.๕ เป็นผู้ที่ประพฤติตนตามกฎหมาย กฎระเบียบแบบแผนขององค์กร เป็นผู้ ที่มีคุณธรรม ศีลธรรม จริยธรรม และเป็นที่ยอมรับจากบุคคลทั่วไป

 ๕.๖ เป็นผู้ที่เสียสละเพื่อประโยชน์ของส่วนรวม โดยมีผลงานที่ส่งเสริม

**-๒-**

เชิดชูเกียรติของสมาคมนิสิตเก่ามหาวิทยาลัยเกษตรศาสตร์ ในพระบรมราชูปถัมภ์ มหาวิทยาลัยเกษตรศาสตร์และประเทศชาติ

 ข้อ ๖ ประเภทนิสิตเก่าดีเด่น มี ๗ ประเภท จำนวนรวมไม่เกิน ๒๐ คน ประกอบด้วย

 ๖.๑ นักบริหารภาครัฐ

 ๖.๒ นักบริหารภาครัฐวิสาหกิจ

 ๖.๓ นักบริหารภาคเอกชน

 ๖.๓.๑ ผู้บริหารที่เป็นเจ้าของกิจการ

 ๖.๓.๒ ผู้บริหารที่มีหุ้นส่วนในบริษัทและมีอำนาจลงนาม

 ๖.๓.๓ ผู้บริหารระดับสูงขององค์กรธุรกิจขนาดใหญ่

 ๖.๔ นักวิชาการ

 ๖.๕ นักวิจัย

 ๖.๖ เกษตรกร

 ๖.๗ ผู้ทำคุณประโยชน์ต่อสังคม

 ข้อ ๗ หลักเกณฑ์การพิจารณา ประเภทนิสิตเก่าดีเด่น ดังนี้

 ๗.๑ ประเภทนักบริหารภาครัฐ ต้องเป็นผู้ดำรงตำแหน่งตั้งแต่ระดับอธิบดีหรือเทียบเท่าขึ้นไป ถ้าเป็นผู้บริหารสถาบันการศึกษาระดับอุดมศึกษาของรัฐหรือในกำกับของรัฐต้องเป็นผู้ดำรง ตำแหน่งอธิการบดีเท่านั้น และเป็นผู้มีผลงานดีเด่นประสบความสำเร็จในการบริหารเป็นที่ยอมรับได้รับ การยกย่อง และเป็นแบบอย่างที่ดีของบุคคลทั่วไป โดยดำรงตำแหน่ง ณ วันที่ยื่นเสนอชื่อ

 ๗.๒ ประเภทนักบริหารภาครัฐวิสาหกิจ ต้องเป็นผู้ดำรงตำแหน่งระดับ

รองผู้บริหารสูงสุดขององค์กรขึ้นไป และเป็นผู้มีผลงานดีเด่นประสบความสำเร็จในการบริหารเป็นที่ยอมรับได้รับการยกย่อง และเป็นแบบอย่างที่ดีของบุคคลทั่วไป โดยดำรงตำแหน่ง ณ วันที่ยื่นเสนอชื่อ

 ๗.๓ ประเภทนักบริหารภาคเอกชน ต้องเป็นผู้มีความรู้ ความสามารถ

ในเชิงบริหารธุรกิจในองค์กรเอกชนที่ประสบความสำเร็จ มีผลงานดีเด่นเป็นแบบอย่างที่ดีของบุคคลทั่วไป โดยดำรงตำแหน่ง ณ วันที่ยื่นเสนอชื่อ

 ๗.๓.๑ ผู้บริหารที่เป็นเจ้าของกิจการ ต้องมีหนังสือรับรองนิติบุคคล

ที่ออกโดยกรมพัฒนาธุรกิจการค้า ซึ่งมีรายการของทุนจดทะเบียน แนบมาด้วย

 ๗.๓.๒ ผู้บริหารที่มีหุ้นส่วนในบริษัทและมีอำนาจลงนาม

ต้องแสดงบัญชีรายชื่อผู้ถือหุ้น ซึ่งมีชื่ออยู่ในบัญชีรายชื่อผู้ถือหุ้นนิติบุคคลดังกล่าวนั้น และระบุด้วยว่ามีหุ้นเป็นสัดส่วนเท่าใดของหุ้นทั้งหมด

 ๗.๓.๓ ผู้บริหารระดับสูงขององค์กรธุรกิจขนาดใหญ่ ต้องแนบหนังสือรับรองนิติบุคคลที่ออกโดยกรมพัฒนาธุรกิจการค้า ซึ่งมีรายการของทุนจดทะเบียน แผนภูมิแสดงโครงสร้างผู้บริหารงานขององค์กร ซึ่งเป็นผู้บริหารอยู่ในโครงสร้างนั้น และระบุด้วยว่าอยู่ในตำแหน่งใดของโครงสร้างองค์กร

 ๗.๔ ประเภทนักวิชาการ ต้องเป็นผู้มีผลงานวิชาการดีเด่นเป็นประโยชน์ต่อส่วนรวม และได้เผยแพร่ถ่ายทอดผลงานวิชาการสู่สาธารณะ เป็นที่ยอมรับของบุคคลทั่วไปทั้งในประเทศและ / หรือต่างประเทศ

**-๓-**

 ๗.๕ ประเภทนักวิจัย ต้องเป็นผู้มีผลงานวิจัยดีเด่นที่เป็นประโยชน์ต่อส่วนรวม

และได้เผยแพร่ถ่ายทอดองค์ความรู้อันเป็นผลงานวิจัยสู่สาธารณะ เป็นที่ยอมรับของบุคคลทั่วไป ทั้งในประเทศและ / หรือต่างประเทศ

 ๗.๖ ประเภทเกษตรกร ต้องเป็นผู้ประกอบอาชีพด้านเกษตรกรรมเป็นหลัก

อย่างถูกต้องตามกฎหมาย ด้วยความซื่อสัตย์ สุจริต จนประสบความสำเร็จในการดำเนินการประกอบการ และอุทิศตนเพื่อประโยชน์ต่อส่วนรวมจนเป็นที่ยอมรับโดยทั่วไป

 ๗.๗ ประเภทผู้ทำคุณประโยชน์ต่อสังคม ต้องเป็นผู้ประกอบอาชีพนอกเหนือจาก ๖ ประเภทข้างต้น มีผลงานดีเด่น ทำคุณประโยชน์ต่อส่วนรวม และอุทิศตนในกิจกรรมที่เกี่ยวข้องกับ การทำคุณประโยชน์ต่อสังคมอย่างสม่ำเสมอต่อเนื่อง ด้วยความซื่อสัตย์ สุจริต จนประสบความสำเร็จ เป็นที่ยอมรับของบุคคลทั่วไปอย่างกว้างขวาง

 ข้อ ๘ บุคคลและหน่วยงานที่มีสิทธิเสนอชื่อนิสิตเก่าดีเด่น ได้แก่

 ๘.๑ ผู้แทนรุ่น ผู้แทนคณะ หรือผู้แทนสาขาวิชาของนิสิตเก่าในรุ่นเดียวกัน

 ๘.๒ ประธานชมรมนิสิตเก่า สาขาวิชา / คณะ / จังหวัด / ภูมิภาค

 ๘.๓ นายกสมาคมนิสิตเก่า สาขาวิชา / คณะ / จังหวัด / ภูมิภาค

 ๘.๔ ประธานชมรมนิสิตเก่ากลุ่มต่าง ๆ ที่ได้แจ้งไว้กับสมาคม

 ๘.๕ หน่วยงานต่าง ๆ ในสังกัดมหาวิทยาลัยเกษตรศาสตร์ ในระดับภาควิชา คณะ และสำนักต่าง ๆ

 ๘.๖ องค์กรหรือหน่วยงานทั้งภาครัฐ หรือเอกชน หรือรัฐวิสาหกิจที่มีสมาชิกสมาคมฯ ปฏิบัติงานอยู่ หรือเคยปฏิบัติงาน

 ข้อ ๙ การเสนอชื่อและสถานที่ติดต่อ

 ๙.๑ ให้ผู้มีสิทธิเสนอชื่อนิสิตเก่าดีเด่น กรอกรายละเอียดตามผนวก ก. ท้ายระเบียบนี้ พร้อมรูปถ่าย ขนาด ๑.๕ X ๒ นิ้ว จำนวน ๒ ภาพ ใบรับรองจากหน่วยงานหรือองค์กรต้นสังกัด (ถ้ามี)

 ๙.๒ ให้ผู้เสนอชื่อนิสิตเก่าดีเด่น ส่งเอกสารตามผนวก ก. ถึงสมาคมนิสิตเก่ามหาวิทยาลัยเกษตรศาสตร์ ในพระบรมราชูปถัมภ์ เลขที่ ๕๐ ถนนพหลโยธิน แขวงลาดยาว เขตจตุจักร จังหวัดกรุงเทพฯ ๑๐๙๐๐ โทรศัพท์ ๐-๒๕๗๙-๒๔๑๙ ๐-๒๕๗๙-๓๔๘๕ ๐-๒๕๗๙-๕๐๙๑ โทรสาร ๐-๒๙๔๐-๕๙๒๖

 ข้อ ๑๐ กำหนดเวลาและการดำเนินการ

**-๔-**

 ๑๐.๑ การพิจารณาคัดเลือกนิสิตเก่าดีเด่นให้ดำเนินการปีละ ๑ ครั้ง ตามปีปฏิทิน

 ๑๐.๒ ให้คณะกรรมการคัดเลือกนิสิตเก่าดีเด่น กำหนดระยะเวลาในการ

ดำเนินการตามความเหมาะสม ทั้งนี้ ต้องพิจารณาคัดเลือกนิสิตเก่าดีเด่นให้เสร็จสิ้นภายในเดือนธันวาคม

 ข้อ ๑๑ การมอบโล่เชิดชูเกียรตินิสิตเก่าดีเด่น

 สมาคมนิสิตเก่ามหาวิทยาลัยเกษตรศาสตร์ ในพระบรมราชูปถัมภ์ จะกระทำพิธีประกาศเกียรติคุณและมอบโล่เชิดชูเกียรตินิสิตเก่าดีเด่น ในวันที่ ๒ กุมภาพันธ์ ของทุกปี

#  ข้อ ๑๒ ให้ประธานคณะกรรมการคัดเลือกนิสิตเก่าดีเด่นรักษาการตามระเบียบนี้

**ประกาศ ณ วันที่ ๑๙ สิงหาคม พ.ศ. ๒๕๕๙**



**(นายสกล มงคลธรรมากุล)**

**นายกสมาคมนิสิตเก่ามหาวิทยาลัยเกษตรศาสตร์**

**ในพระบรมราชูปถัมภ์**

**ผนวก ก.**

รูปถ่ายขนาด

๑.๕” X ๒”

หน้าตรง

ไม่สวมหมวก

**ประวัติและผลงานนิสิตเก่าดีเด่น**

๑. ประวัติส่วนตัว

๑.๑ ชื่อ ......................................................... นามสกุล .......................................................................

 สมาชิกเลขที่ ......................................... รุ่นที่ .........................................................................

 ๑.๒ วัน เดือน ปีเกิด .............................................. อายุ ........................ ปี ศาสนา ........................

 ๑.๓ ที่อยู่อาศัย เลขที่ ................... หมู่ที่ ............................................. ถนน ....................................

 ตำบล / แขวง …………………….. อำเภอ / เขต .............................. จังหวัด ..............................

 รหัสไปรษณีย์ ................................... โทรศัพท์ ............................ โทรศัพท์มือถือ ....................

 โทรสาร ...........................................................

 ๑.๔ สถานที่ทำงาน ชื่อบริษัท / หน่วยงาน ...........................................................................................

 เลขที่ ..................... ถนน ............................................... ตำบล / แขวง .......................................

 อำเภอ / เขต ......................................... จังหวัด ............................. รหัสไปรษณีย์ .....................

 โทรศัพท์ ................................................................ โทรสาร ........................................................

 ตำแหน่ง ...................................................................................

๒. ประวัติการศึกษา

|  |  |  |  |  |
| --- | --- | --- | --- | --- |
| **ระดับ** | **วุฒิการศึกษา** | **พ.ศ.** | **สถาบันการศึกษา** | **ประเทศ** |
| มัธยมปลาย |  |  |  |  |
| ปริญญาตรี |  |  |  |  |
| ปริญญาโท |  |  |  |  |
| ปริญญาเอก |  |  |  |  |
| หลักสูตรพิเศษ |  |  |  |  |
|  |  |  |  |  |

๓. ประวัติการทำงานและผลงาน

 (โปรดจัดทำเป็นส่วนหนึ่งของรูปเล่ม หรือทำเป็นเอกสารแนบตามหัวข้อที่ระบุด้านล่าง)

|  |  |  |  |
| --- | --- | --- | --- |
| ตำแหน่ง / อาชีพ | หน่วยงาน / สถานที่ | ระยะเวลา | ผลงาน (โดยสรุป) |

๔. ผลงานที่ได้ทำคุณประโยชน์ต่อสังคมโดยรวม และคุณประโยชน์ดีเด่นที่ได้ทำให้กับมหาวิทยาลัย

**-๒-**

 เกษตรศาสตร์ หรือสมาคมนิสิตเก่ามหาวิทยาลัยเกษตรศาสตร์ ในพระบรมราชูปถัมภ์

 (โปรดจัดทำเป็นส่วนหนึ่งของรูปเล่ม หรือทำเป็นเอกสารแนบ)

ขอรับรองว่าข้อความข้างบนนี้เป็นความจริงทุกประการ

 ลงชื่อ ....................................................... ผู้เสนอ

 (...............................................)

 ตำแหน่ง .......................................................

โทรศัพท์ ..................................... โทรสาร ........................................

 ประเภท นักบริหารภาครัฐ นักบริหารภาครัฐวิสาหกิจ นักบริหารภาคเอกชน

 นักวิชาการ นักวิจัย เกษตรกร

 ผู้ทำคุณประโยชน์ต่อสังคม

 ผู้เสนอ ผู้แทนรุ่น ผู้แทนคณะ หรือผู้แทนสาขาวิชาของนิสิตเก่าในรุ่นเดียวกัน

ประธานชมรมนิสิตเก่า สาขาวิชา / คณะ / จังหวัด / ภูมิภาค

นายกสมาคมนิสิตเก่า สาขาวิชา / คณะ / จังหวัด / ภูมิภาค

ประธานชมรมนิสิตเก่ากลุ่มต่าง ๆ ที่ได้แจ้งไว้กับสมาคม

 หน่วยงานในสังกัดมหาวิทยาลัยเกษตรศาสตร์

 หน่วยงานราชการ

 หน่วยงานรัฐวิสาหกิจ

 หน่วยงานเอกชน

**หมายเหตุ : ๑. โปรดจัดทำประวัติและผลงาน ของผู้ได้รับการเสนอชื่อฯ เป็นรูปเล่ม พร้อมข้อมูล**

**ที่ชัดเจนและครบถ้วน เพื่อเป็นประโยชน์ในการพิจารณา**

**๒. หากผู้ได้รับการเสนอชื่อฯ ยังมิได้เป็นสมาชิก ส.มก. โปรดสมัครเป็นสมาชิกให้**

**เรียบร้อยก่อนส่งเอกสาร**